Document ID: /roh_data/filtered/fineweb-2-filterrobots_roh.jsonl.gz/47823

L'Indonesia è il quart grond pajais dal mund. Er l'economia dal pajais cun passa 260 milliuns abitants crescha cuntinuadamain. Schon oz exportescha la Svizra products cun ina valur da var 490 milliuns francs en l’Indonesia. Quai n’è dentant gnanc 0,3% da l’export total. La cunvegna da commerzi liber duai promover il import ed export.
Il 2018 ha la Svizra es ils ulteriurs stadis commembers da l’EFTA suttascrit la cunvegna da commerzi liber. Il sindicat da purs Uniterre ed ulteriuras organisaziuns han dentant fatg il referendum cunter la cunvegna.
Differentas oppiniuns tar organisaziuns d'ambient e d'agid
Pro Natura
L'organisaziun d'ambient s'engascha cunter la cunvegna. La commembra da la direcziun, Stella Jegher, tema che las clausulas da persistenza na vegnan betg resguardadas bain avunda.
Swissaid
«La cunvegna n'è betg ina cunvegna perfetga». Quai manegia Markus Allemann, il manader da fatschenta da Swissaid. L'organisaziun s'engascha per la cooperaziun dal svilup. I saja dentant l'emprima giada, ch'ina cunvegna cuntegna puncts da persistenza.
Public Eye
L'organisaziun Public Eye è enconuschenta sco criticra da la globalisaziun. Davart la cunvegna cun l'Indonesia na prenda l'organisaziun nagina posiziun clera. La cunvegna saja puncto persistenza la meglra che la Svizra ha fatg fin uss. Ils Cussegl federal manchentia dentant da mussar si, co che las reglas da persistenza vegnan controlladas.
Crititgà vegn surtut il pitschen interess da l’Indonesia da s’engaschar per standards ecologics e socials. Pervia da quest referendum ha uss il suveran svizzer l’ultim pled en chapitel.
Sin nivel naziunal èn la Partida verda ed ils sozialdemocrats cunter la cunvegna. La Partida verd-liberala è sa decidida per la cunvegna. Sin nivel chantunal ha mo la Verda annunzià da betg sustegnair la cunvegna.
Dossier online rtr.ch/votaziuns
Sin in clic tut las fatschentas federalas e communalas.